als_Latn dik_Latn azb_Arab
Dashi – Sot shijoni shoqërinë e familjarëve dhe shqetësohuni më pak për të tjerët. Dikush mund t’ju bëjë një surprizë mjaft interesante që mund t’ju ndryshojë planet që kishit.
Demi – Nëse pyesni dikë për këshillë ka shumë gjasa të merrni një të gabuar, ndaj bëni mirë të mos i dëgjoni. Jepini vetes pak kohë dhe do të shihni se i keni të gjitha përgjigjet.
Binjakët – Miq dhe familjarë kanë gjithnjë një shpatull për t’u mbështetur. I njihni mirë ata që ju rrethojnë dhe jeni gjithnjë të vëmendshëm që të bëni më të mirën për ta. Megjithatë bëni kujdes dhe mos merrni më shumë përgjegjësi seç duhet.
Gaforrja – Do të ndjeni mungesën e dikujt që duhet të ishte mes jush, e kjo do të bëhet shkak për t’u zhytyr në mendime sot. Fokusohuni tek ata që ju rrethojnë dhe lëreni të shkuarën mënjanë.
Luani – Sot do të ndiheni tepër të vlerësuar dhe mirënjohës për fatin që ju ka rënë. Mos nguroni t’ia shprehni vlerësimit njerëzve që keni pranë, ata ndajnë të njëjtat ndjenja për ju.
Virgjëresha – Mos i trajtoni të gjithë njerëzit njësoj dhe bëni kujdes me shakatë. Shpesh e harroni peshën e caktuar që kanë disa persona që keni pranë dhe tendenca është që t’i lëndoni. Tregohuni pak më të përmbajtur.
Peshorja – Dita e sotme nuk do të jetë më e mira. Puna dhe angazhimet e tjera do t’ju marrin pjesën më të madhe të kohës e në fund të ditës nuk do të keni dëshirë për të bërë asgjë. Nëse në mbrëmje zgjidhni të qëndroni në shtëpi, ai do të jetë momenti më shplodhës.
Akrepi – Ndryshimet nuk ndodhin brenda ditës ndaj mos u tregoni të nxituar. Ata që keni pranë e dëgjojnë këshillën që i jepni, por mos pretendoni ta zbatojnë atë menjëherë. Tregohuni të duruar.
Shigjetari – Qëndroni larg konflikteve dhe fokusohuni në punët që keni përpara. Dita do të jetë e gjatë dhe e lodhshme, ndaj çdo energji e kursyer vlen. Lërini të tjerët t’i zgjidhin vetë problemet.
Bricjapi – Problemet financiare mund të bëhen shkak për një debat me partnerin. Megjithatë situata është kalimtare. Sapo pushimet të nisin gjithçka do t’i përkasë të shkuarës. Ditë mjaft të këndshme ju presin.
Ujori – Puna e pavlerësuar mund të shkaktojë pakënaqësi dhe me të drejtë. Mos lejoni që për shkak të tjerëve, t’ju nënvlerësojnë. Kërkoni të drejtën tuaj dhe tregojini vendin atyre që po ju pengojnë.
Peshqit – Faktorë jashtë kontrollit tuaj mund të ndërhyjnë në planet që kishit për javën. Nuk ka nevojë të shqetësoheni, pasi me disa ndryshime të vogla mund të bëni gjithçka që kishit programuar. Ku i dihet, mund të kaloni edhe më bukur. /tvklan.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn